CELEX: 62013CN0361
Language: hu
Date: 2013-06-26 00:00:00
Title: C-361/13. sz. ügy: 2013. június 26-án benyújtott kereset — Európai Bizottság kontra Szlovák Köztársaság

7.9.2013   
            
            
               HU
            
            
               Az Európai Unió Hivatalos Lapja
            
            
               C 260/28
            
         2013. június 26-án benyújtott kereset — Európai Bizottság kontra Szlovák Köztársaság
   (C-361/13. sz. ügy)
   2013/C 260/51
   Az eljárás nyelve: szlovák
   
      Felek
   
   
      Felperes: Európai Bizottság (képviselők: F. Schatz és A. Tokár meghatalmazottak)
   
      Alperes: Szlovák Köztársaság
   
      Kereseti kérelmek
   
   A felperes azt kéri, hogy a Bíróság
   
               —
            
            
               állapítsa meg, hogy az 592/2006. sz. törvényben szabályozott tizenharmadik havi nyugdíj juttatásának a Szlovák Köztársaságon kívüli más tagállamban tartózkodó jogosultak számára történő megtagadásával a Szlovák Köztársaság nem teljesítette az Európai Unió működéséről szóló szerződés 45. és 48. cikkéből, valamint a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 7. cikkéből eredő kötelezettségeit;
            
         
               —
            
            
               kötelezze a Szlovák Köztársaságot a költségek viselésére.
            
         
      Jogalapok és fontosabb érvek
   
   Az 592/2006. sz. törvényben szabályozott tizenharmadik havi nyugdíj a 883/2004 rendelet 3. cikke (1) bekezdésének d) pontja értelmében vett öregségi ellátás, amelyet az érdekelt tagállamon (a jelen ügyben a Szlovák Köztársaságon) kívül tartózkodó jogosultak számára is juttatni kell. Valamely belső jogi rendelkezés tehát nem korlátozhatja a Szlovák Köztársaságon kívül tartózkodó jogosultak azon jogát, hogy a tizenharmadik havi nyugdíjat igénybe vegyék. A Szlovák Köztársaság belső jogi rendelkezése — amely ilyen korlátozásokat ír elő — ezért ellentétes az EUMSZ 45. és 48. cikkel, valamint a 883/2004 rendelet 7. cikkével.
   
      (1)  HL L 166., 1. o., magyar nyelvű különkiadás 5. fejezet, 5. kötet, 72. o.